tomron87/hebrew-wikipedia-sentences-corpus huggingface dataset:
יחסות מושא אחרות מושגות באמצעות מיליות: de - של\מ.; al - ל...; kun - עם ועוד.
מספרים גדולים נוצרים פשוט מחיבור המספרים.
מספרים סידוריים נוצרים מהוספת האות a לשם המספר (unua, dua, tria).
שברים נוצרים באמצעות הסיומת on (רבע - kvarono).
מספרים קבוצתיים נוצרים באמצעות הסיומת op (חמישייה - kvinopo).
oni הוא כינוי סתמי ('אנשים'\'מישהו'), si מתייחס לפועל הפעולה עצמו (li lavis sin - הוא שטף עצמו).
שייכות מושגת באמצעות הוספת הסיומת a לשם הגוף (ŝia- שלה).
הפעלים אינם משתנים לפי מגדר או מספר - הם קבועים לגברים, לנשים, ליחיד ולרבים:
בהווה מסתיים הפועל בסיומת as
בעבר מסתיים הפועל בסיומת is
בעתיד מסתיים הפעול בסיומת os
אז...) מסתיים הפועל בסיומת us
בציווי הפועל מסתיים בסיומת u
שם הפועל מסתיים בסיומת i
צורת הבינוני של הפועל משמשת לרוב כשם תואר בסיומת a לאחר הסיומות הבאות:
בצורת הבינוני הפוֹעל בהווה מתווסף לשורש ant
צורת הבינוני הפוֹעל בעבר מתווסף לשורש int
צורת הבינוני הפוֹעל בעתיד מתווסף לשורש ont
צורת הבינוני הפעוּל בהווה מתווסף לשורש at
צורת הבינוני הפעוּל בעבר מתווסף לשורש it
צורת הבינוני הפעוּל בעתיד מתווסף לשורש ot
תואר הפועל נוצר מהוספת e לשורש.
כל מילה נקראת בדיוק כפי שהיא נכתבת.
הדגש באספרנטו מושם תמיד על ההברה הלפני אחרונה (מלעלי).
מילים מורכבות נוצרות באמצעות חיבור שני שורשים.
המילה החשובה יותר תהיה האחרונה.
אין להשתמש בשתי מילות שלילה במשפט.
סיומת n מייצגת גם כיוון או מגמה.
כדי להבדיל את המילה 'איפה' מ'לאן' יש להוסיף למילה kie את n המייצגת כיוון - kien.
לכל מילית יחס באספרנטו יש משמעות מוגדרת.
אם יש צורך להשתמש באיזה מילת יחס, וזה לא ניכר לגמרי מהמשמעות שהיא צריכה להיות, משתמשים במילה je.
מילים שמקורן משפות אחרות אינן עוברות שינוי כשהן מוטמעות באספרנטו, מעבר להתאמה למערכת הכתב.
ניתן להוסיף להן את הסיומות השונות של השפה על מנת להשתמש בהן בהתאם לחלקי הדיבר השונים - o לשם עצם, a לשם תואר, e לתואר הפועל וכן הלאה.
ניתן, בייחוד בשימוש אמנותי בשפה בשירה ובסיפורת, להשמיט את הסיומות o ו-a ולהחליפן באפוסטרוף (').
על אף ההחלטה כי אין לחרוג או לשנות מכללי היסוד של האספרנטו שנקבעו בפונדמנטו, בכל זאת הוצעו לאורך השנים מספר שינויים ורפורמות בשפה.
חלקן הצעות לשינויים מרחיקי לכת בכלליה אשר הולידו שפות חדשות לחלוטין דוגמת שפת האידו, אחרות - ביקשו רק להוסיף על כללי השפה הקיימים או לשנות אותן באופן מינורי יותר.
הצעות אלו על פי רוב אינן מקובלות על כלל דוברי השפה ומעוררות ויכוח בקרב קהילת הדוברים בהיותן מנוגדות לפונדמנטו.
עם זאת, לחלקן תומכים רבים בקהילת הדוברים המשתמשים בהן, וגם רבים מהמתנגדים להן מכירים אותן ומבינים אותן (בדומה לשימוש בדיבור בלשון רבות לקבוצה מעורבת בעברית, או לשימוש בכתיבה ובדיבור בצורת הריבוי הלא רשמית: 'רביםות').
הרפורמה הבולטת ביותר המוצעת היא להוסיף לרשימת שמות הגוף באספרנטו גם מילה שתייצג גוף שלישי יחיד נייטרלי מבחינה מגדרית, זאת על מנת להתייחס לאנשים בעלי זהות מגדרית א-בינארית או לאדם שלישי שמינו איננו ידוע.
בין החלופות הבולטות שהוצעו ושבחלקן גם נעשה שימוש, המילים: Ŝli (שילוב של Li - הוא, ו-Ŝi - היא), ו-Ri.
רפורמה מוצעת נוספת היא חידוש הסיומת iĉ לייצוג מילה זכרית.
על פי כללי הדקדוק הרגילים באספרנטו, שם העצם בכר הוא גם השם הסתמי, ועל מנת להופכו לנקבה, יש להוסיף לו in.
כך למשל koko הוא תרנגול ו־kokino - תרנגולת.
תומכי רפורמה זו סבורים שיש בצורת התחביר הנוכחית משום אפליה, ולכן מבקשים לקבוע סיומת זכרית בדומה לסיומת הנקבית, ולהותיר את השורש נייטרלי מבחינה מגדרית.
עוד רפורמה שהוצעה היא השימוש במילית Na (שהומצאה לצורך זה) במקרים של מושא ישיר או מגמת כיוון, שבהם לא מתאים להשתמש בסיומת הרשמית n, כגון בשמות אנשים ומקומות שמקורם אינו באספרנטו.
לאורך השנים השתנתה האספרנטו גם באופן טבעי, שלא כתוצאה מרפורמות מכוונות, שינויים שחלקם מנוגדים לפונדמנטו.
כך, למשל, בניגוד לכוונתו המקורית של זמנהוף שלכל מילית תהיה משמעות קבועה אחת ויחידה - ושהמילית Je תשמש בכל מקום שאין מילית ספציפית מתאימה - בפועל, בהשפעת שפות אחרות, התחבוו תפקידיהן של חלק מהמיליות, ואילו השימוש במילית Je הלך והצטמצם.
פונגסאלי היא בירת מחוז פונגסאלי, לאוס .
זוהי בירת המחוז הצפונית ביותר בלאוס, בזמן שאטופו בדרום היא הבירה הדרומית ביותר בלאוס.
פונגסאלי נמצאת במרחק 574 קילומטרים מהבירה ויינטיאן.
העיירה מונה כ־8,161 תושבים נכון למפקד 2015. פונגסאלי היא העיירה הגבוהה ביותר בלאוס, היא שוכנת בגובה של 1,430 מטר על מורדות הר פו פא (1,625 מטר).
בפונגסאלי טמפרטורות קיץ סביב 25–30 מעלות צלזיוס, עם גשם תכוף.
בחורף, מנובמבר עד מרץ, קריר ושטוף שמש, עם טמפרטורות היום בין 10–18 מעלות צלזיוס.
במרכז העיירה בתים הבנויים בסגנון יונאן עם חזיתות עץ מעוטרות.
מטע תה עתיק, בן 400 שנה נמצא במרחק של כ־18 קילומטרים מהעיירה, בכפר באן קומן.
שדה התעופה המשרת את פונגסאלי נמצא בבון נואה, במרחק של כ־44 קילומטרים מהעיירה, בדרך ההרית ומתפתלת.
העיירה לא נהרסה במהלך מלחמת וייטנאם על ידי הפצצות של חיל האוויר האמריקאי בשונה מערים אחרות בצפון לאוס.
על כן במרכז העיירה נשמרו בתים הבנויים בסגנון יונאן עם חזיתות עץ מעוטרות.
במפקד באוכלוסין לשנת 2015 מנתה אוכלוסיית העיירה 8,161 תושבים במפקד האוכלוסין לשנה 2005 מנתה העיירה 5,555 תושבים.
מרבית התושבים הם בני הקבוצה האתנית האני.
מאידך נמצא, בסקרים שנסקרו בשנים 1999, 2001, וב־2008, שתושבי המחוז מדברים בכ־27 שפות וניבים, שרובם נובעים מהשפות הסינית והתאית.
החקלאות היא עמוד התווך של תושבי פונגסאלי.
פונגסאלי היא שער הסחר העיקרי בין לאוס לסין.
דרך פונגסאלי עוברות סחורות שלאוס מייצאת כגון עצים ומייבאת סוגי מוצרים מוגמרים.
בפונגסאלי ישנן גם כמה חברות ייצור סיניות וגם השקעות זרות אחרות.
מטע תה בן 400 שנה נמצא במרחק של כ-18 קילומטרים מהעיירה, בכפר באן קומן.
כמה מומחים לגידול תה טוענים שבמקום יש כמה מעצי התה העתיקים בעולם.
מערכת השורשים הגדולה של העצים העתיקים האלה משתרעת עמוק באדמה העשירה במינרלים ומעניקה ל"תה הפונגסאלי " ארומה וטעם מובהקים.
לפונגסאלי אקלים הר-סובטרופי (סיווג אקלים של קופן : Cwb).
הטמפרטורה השנתית הממוצעת ביום היא 23.4 מעלות צלזיוס וכמות המשקעים השנתית הממוצעת עומדת על 1,691 מ"מ.
פונדסיון (בספרדית: Fundación) היא עיר במחוז מגדלנה שבקולומביה.
הכלכלה של פונדסיון מבוססת בעיקר על גידול בעלי חיים לייצור בשר וחלב.
גובהה של העיר הוא 45 מטר מעל פני הים ושטחה הוא 922 קמ"ר.
העיר התפרסמה עקב אירוע שהתרחש בה ב-18 במאי 2014, בו אוטובוס תלמידים עלה באש ו-32 התלמידים ששהו בו נשרפו.
העיר שוכנת על מישור הצפה.
מצפון לעיר שוכנת העיר ארקטאקה, ממזרח בוסקוניה, מדרום צ'יבולו וממערב פיג'אי.
פונגה (מאנגלית: Funga) היא כלל הפטריות המצויות במקום מסוים ובזמן מסוים.
במדעי החיים, פונגה הוא מונח חדש יחסית (משנות ה-2000) עבור ממלכת הפטריות, בדומה לשימוש הוותיק בפלורה לממלכת הצמחים ובפאונה לממלכת בעלי החיים.
המונח נועד לפשט פרויקטים המתמקדים בהטמעת מטרות חינוכיות ובשימור.
הוא מדגיש טרמינולוגיה מקבילה בהתייחסות למאקרו-אורגניזמים אלה באזורים גאוגרפיים מסוימים.
הצעה רשמית למונח הוגשה בשנת 2018, למרות שימושים קודמים בו.
הוועדה להישרדות מינים (SSC) של האיגוד הבין-לאומי לשימור הטבע ומשאבי הטבע (IUCN) קראה באוגוסט 2021 להכרה בפטריות כאחת משלוש ממלכות החיים וכגורם חיוני להגנה ושיקום של כדור הארץ.
המונח "פונגה" הומלץ על ידי ה-IUCN בשנת 2021. הוועדה ביקשה להחליף את הביטוי "בעלי חיים וצמחים" ב"בעלי חיים, פטריות וצמחים", ואת "פאונה ופלורה" ב"פאונה, פלורה ופונגה".
פונדק קרוואן (וגם: מפגש קרוואן, מסעדת קרוואן) הוא מסעדה ערבית, שנמצאת בדרך השלום 27, בכפר אבו גוש.
המסעדה נוסדה על ידי חאג' מוסא אבו גוש, מוח'תאר הכפר, בשנת 1950, והיא המסעדה הוותיקה ביותר ביישוב.
המסעדה הוקמה בשנת 1950 על ידי חאג' מוסא אבו גוש, מוח'תאר הכפר אבו גוש, במקום שבו שכנה בתקופה העות'מאנית תחנת מעבר.
השם "קרוואן" משמעותו שיירת סוחרים והוא ניתן לפונדק כי שכן בתחנת מעבר על הדרך הראשית המחברת את יפו עם ירושלים, שעליה נעו שיירות מסחר, עגלות וכלי רכב אחרים.
בחזית הבניין הוצבה עבודת קרמיקה של האמן בצלאל שץ המספרת את תולדות הכפר אבו גוש.
משפחת אבו גוש שלטה בכפר אבו גוש במשך רוב תקופת השלטון העות'מאני בארץ ישראל ותחילת המנדט הבריטי.
בני המשפחה, ששלטו בדרך העולה לירושלים, השתמשו בכוחם ובמעמדם כדי לגבות דמי מעבר מהנוסעים העוברים בדרך ובמקביל הציעו לאותם נוסעים שירותי דרך (בתשלום).
מוסא אבו גוש, שהקים את המסעדה, ואחיו יוסוף אבו גוש, היו צאצאים למשפחה שליטה זו.
יוסוף אבו גוש, תמך בהתיישבות היהודית באזור הכפר אבו גוש, כשהישוב היהודי בארץ החל במאבק כנגד השלטון הבריטי בארץ.
תמיכה זו התבטאה בנייטרליות בתקופת המרד הערבי הגדול ובסיוע לארגוני המחתרת וליישובים היהודים מסביב.
יוסוף אבו גוש, החליט להפנות את תמיכתו למחתרת לח"י וסייע לארגון זה במחסה, מזון ונשק ואף הציע להקים יחידה צבאית ערבית שתצטרף ללח"י.
איש אמונו של יוסוף היה איש לח"י ראובן גרינברג וב-1947 סייע לו בהברחתה של גאולה כהן מהכלא הבריטי בירושלים.
בעקבות פעולה זו נעצר יוסוף ושניים מבני משפחתו ולאחר תקופת מאסר ארוכה ושורה של עינויים הם שוחררו עם עזיבת הבריטים את הארץ.
כאות הערכה על פעילותו הוענקו ליוסוף האותות עיטור לוחמי המדינה ועיטור אסורי שלטון המנדט.
המבקרים במסעדה יכולים לראות שם תמונות ותעודות שונות המעידות על פעילותו של יוסוף אבו גוש.
כמו כן, נמצא במסעדה צילום של תעודת הערכה מטעם 'העמותה להנצחת מורשת לוחמי חירות ישראל (לח"י) וחלליהם', שהוענקה ליוסוף אבו גוש, ועליה חתומים יצחק שמיר, יאיר שטרן ויהושע זטלר (כפעילי העמותה).
בשנת 1958 בעקבות פנייה של משרד התיירות, הגדיל חאג' מוסא אבו גוש את שטח הפונדק כדי שיוכל לשרת מספר גדול יותר של תיירים.
בשנת 1994 נבחר חאג' מוסא אבו גוש, הבעלים של הפונדק, להדליק משואה בטקס הדלקת המשואות, לכבוד אחוות העמים החיים בישראל, בטקס פתיחת חגיגות יום העצמאות בהר הרצל בירושלים.
בשנת 1997 נפטר חאג' מוסא אבו גוש בגיל 81.
בשנת 2007 נשרפה המסעדה כמעט כליל.
שישה צוותי כיבוי עמלו על כיבויה, אך הצליחו להציל רק את המטבח.
בשנת 2024 בעקבות מלחמת חרבות ברזל סיפר תאבת אבו גוש, בנו של מוסא אבו גוש, בריאיון עיתונאי בעיתון "דה-מארקר" על הקשיים הכלכליים בתפעול המסעדה: "אנחנו פה מ-1950. נכון, בשבת יש אנשים, אבל זה לא מחזיק מקום.
יש עובדים, מים, חשמל וארנונה לשלם.
היו באים לאולם האירועים שלנו נערים לבר-מצוות מעל המסעדה, זה הפסיק לגמרי.
יש לנו ירידה של 95% ומתחילת המלחמה הכול נהרס לגמרי.
נכון, יש את האנשים מהסביבה, מהקיבוצים פה, אבל זה אולי 1% מהעסקים שלנו.
אנחנו רוצים בחזרה את תיירות הפנים, עזבו את תיירות החוץ".
בעשורים הראשונים לקום המדינה הייתה מסעדת 'פונדק קרוואן' המסעדה היחידה באבו גוש, ולכן זכתה לפרסום רב.
מאז שנות ה-80 נפתחו ביישוב כעשר מסעדות נוספות ו'פונדק קרוואן' ירד במקצת מגדולתו.
כיום (2025) ממשיכים לעבוד במסעדה ולנהל אותה בני משפחת אבו גוש, ובהם כמה מנכדיו של חאג' מוסא וכמה מנכדי אחיו, שייח יוסוף אבו גוש.
המסעדה מתמחה באוכל ערבי ואוכל מזרחי.
התפריט כולל מקלובה, צלעות כבש, שיפודים שונים, כמה סוגי סלטים, חומוס, כשהמאכלים הם תוצרת בית ונעשים במקום.
אפשר להזמין מראש, לאירועים חגיגיים, כבש שלם ממולא באורז, צנוברים ובשר.
פונדק אלביס (נווה אילן) הוא מסעדה וחנות נוחות הממוקם בכניסה ליישוב נווה אילן.
הפונדק פועל כבר כ-50 שנה ובו פסלים וכרזות של הזמר האמריקאי אלביס פרסלי.
"פונדק אלביס" נמצא במתחם תחנת הדלק שהוקמה במקור על הכביש הישן תל אביב-ירושלים, שעבר דרך היישוב אבו גוש (לפני סלילת כביש מס' 1 בתוואי הנוכחי שלו).
"פונדק אלביס" נקרא במקור "פונדק ההרים" והוא בבעלותו של אורי יואלי, שהיה בעבר גם בעל הזיכיון להפעלת מזנון הכנסת ופעיל תנועת הליכוד.
בשנת 1974 הוחלף שמו של הפונדק ל"פונדק אלביס".
אורי יואלי, הבעלים, עיטר את קירות המסעדה ב-1,728 תמונות של אלביס, הציב מחוץ למסעדה שני פסלים של אלביס, אחד מהם בגובה בגובה 5 מטרים ופסל שלישי של גיטרה חשמלית אדומה, וכך הפך את המקום ל'פונדק אלביס'.
הפסל הגדול של אלביס הניצב מחוץ למסעדה (על יד חנות הנוחות של התחנה) נוצר בשנת 1997 על ידי הפסל ריצ'רד שילה, שפיסל פסלי חוצות רבים בישראל, היה כתב פלילי בשבועון "העולם הזה", כתב תסריטים לטלוויזיה החינוכית ונהרג בשנת 2012 בתאונה, ברוכבו על אופנוע כבד.
הפסל השני של אלביס, הניצב בכניסה למסעדה מצד שמאל, נוצר בשנת 1989 על ידי הפסל לאנס האנטר (Lance Hunter).
עד שנת 2004 היה המקום מעוצב כמסעדה ישראלית, אבל אז החליט הבעלים להפוך אותו לדיינר אמריקאי קלאסי, כולל מרצפות שחור-לבן, כורסאות וכיסאות עור ושולחנות פורמייקה.
במסעדה קיים אוסף ייחודי של תמונות ותצלומים של אלביס פרסלי, מפיות, שקיות סוכר, ספלים, חולצות ומרצ'נדייס נוספים הנושאים את דיוקנו של אלביס, ושירים שלו מרכיבים את הפסקול המתנגן ברקע.
כמו כן נמכר במקום יין "אלביס" עם דמותו של אלביס פרסלי על התווית.
בעבר היה היין של יקב טפרברג מקיבוץ צרעה, שעליו הודבקה תווית "אלביס".
כיום היין הנמכר הוא מתוצרת יקבי ירושלים, יקב השוכן באזור התעשייה עטרות.
בחודשי הקיץ התקיימו לעיתים במסעדה מופעים של זמרים-חקיינים של אלביס במיטב שיריו.
פונגיציד הוא חומר כימי השייך לקבוצת הפסטיצידים (חומרי הדברה), הקוטל פטריות טפיליות או נבגים.
מקור השם: Fungus בלטינית פירושה פטריה ומוצאה מיוונית העתיקה sphongos שפירושה ספוגי, ומהמילה caedere, בלטינית פירושה קטילה.
פטריות טפיליות עלולות לגרום נזק חמור בחקלאות, ולאובדן יבול ופגיעה באיכות היבול.
קוטלי פטריות משמשים הן בחקלאות והן למאבק בזיהומים פטרייתיים בבעלי-חיים, כולל בני-אדם.
פונגיצידים מהווים סיכונים לבני אדם בדרגות סיכון I-III.
שאריות קוטלי פטריות נמצאו על מזון לצריכה אנושית, בעיקר מטיפולים לאחר הקטיף.
חלק מהפונגיצידים התגלו כבעלי פוטנציאל להפוך לגורמים מסרטנים, הם או הדריווטים שלהם, פגיעה במערכת ההורמונלית של האדם, פגיעה בתפקודי כבד, ברמת רעילות I, בעוד שפונגיצידים אחרים גורמים לפגיעות בריאותיות יותר חלשות, כגון גירוי עיניים, ומדורגים בדירוג III.
בחשיפה ארוכת טווח הפונגיצידים עלולים להיות קטלניים בבליעה.
מספר קוטלי פטריות משמשים גם בתחום הבריאות האנושית כתרופות נוגדות פטריות או לצרכים היגייניים.
קוטלי פטריות מסורתיים הם תרכובות אני-אורגניות פשוטות, כמו גופרית ומלחי נחושת.
למרות היותם זולים, יש לפזר אותם על פני הצמח בכל פעם מחדש, בגלל יעילותם היחסית הנמוכה.
מלחי נחושת פועלים נגד פטריות, חיידקים ואצות, על ידי מניעת נביטה של נבגים המצויים על פני רקמת הצמח.
השימוש במלחי הנחושת נעשה על ידי ריסוס חיצוני של נחושת גופרתית, גופרת הנחושת פנטה-הידראט, הידרוקסיד הנחושת , תחמוצת הנחושת , נחושת אוקטנואט, ונחושת אוקסיכלוריד סולפט.
אופי הפעילות: שחרור איטי של יוני נחושת חד-ערכיים ודו-ערכיים.
יוני הנחושת מפריעים לסינתזה של חלבונים, נקשרים לחומצות גרעין, מפריעים למעברי אנרגיה, ומשפיעים על שלמות קרום התא.
גופרית אלמנטרית פועלת נגד פטריות וחרקים בריסוס על פני שטח הצמח.
הגופרית נחשבת לאחד החומרים העתיקים ביותרלהדברת מזיקים בחקלאות.
רעילות: פונגיצידים אי-אורגניים אינם סיסטמיים ולכן אינם קרצינוגניים.
הם גורמים לבעיות בדרכי הנשימה והעור.
רעילות סביבתית: עלולים לפגוע בחרקים מועילים (האבקה), בפוטוסינתזה ובדגה.
פונגיצידים בעלי פעילות לא ממוקדת
תוצרים של החומצה הדיתיוקרבאמית: בשנות ה-30 של המאה ה-20, קוטלי פטריות מבוססי דיתיוקרבמאט, נכנסו לשימוש לקטילת עובשים.
קוטלי הפטריות בקבוצה זו אינם ספציפיים.
דיתיוקרבמאטים: Mancozeb,Maneb, Thiram, Ziram,Ferbam מעכבים פעילות של פרוטאזות.
דיתיוקרבמאטים נחשבים לחומרים בעלי רעילות גבוהה מאוד לבני אדם ובעלי חיים.
עלולים להשפיע על איכות הסביבה על ידי זליגה למקורות מים וקרגעות ופגיעה בחרקים, ציפורים, דגים ואצות.
בעלי יכולת חדירות לנבגים של פטריות.
פתלימידים הם חומרים בעלי רעילות יחסית נמוכה, אולם פסטיצידים המבוססים על הדריווטים של פתלאימידים בעלי רעילות גבוהה מאוד למערכת העצבים, ופעילות ציטוטוקסית גבוהה.
פונגיצידים סיסטמיים פועלים כנגד פטריות השייכות לקבוצות טקסונומיות שונות.
הם פועלים כנגד התהליכים הביולוגיים הבאים:
פגיעה בסינתזה של חומצות גרעין: Bupirimate, Metalaxyl.
הפונגיצידים מקבוצה זו בעלי רעילות נמוכה יחסית, גורמים בעיקר לגירוי לחמית העיניים.
פגיעה בשלד התא וחלבונים מוטוריים: Carbendazim, Pencycuron
פגיעה בנשימה התאית, בעיקר פועלים כנגד סוקצינאט דהידרוגנאז SDH, הנחשב לאנזים מרכזי בנשימה תאית.
פונגיצידים גורמים לנזק לממברנה של התא לפגיעה במיטוכונדריה.
פעילים נגד פטריות מהמחלקה פטריות בסיסה.
עמידות לפונגיצידים מקבוצת ה-SDH היא תוצאה של מוטציות.
פגיעה בסינתזה של חומצות אמינו וחלבונים: Blasticidin-S, Kasugamicin, Pyrimethanil חומרים בעלי טוקסיות נמוכה לבני אדם.
הם פוגעים בעיקר במערכות האנזימטיות ליצירת חלבונים ובמערכת האנדוקרינית.
פגיעה בתהליכי ההתמרה Fludioxonil, Procymidone' - על אף שנחשבים לבעלי רעילות נמוכה, קיימים מחקרים המעידים על פגיעה במערכת המין יונקים שונים כולל בני אדם ודגים
פגיעה בסינתזת ליפידים הגורמת לפגיעה בשלמות הממברנה: Procamocarb, Pyrazophos, Tecnazene
נחשבים לבעלי רעילות נמוכה, גורמים לרגישות בעיניים.
פגיעה בסינתזה של מלנין בדופן התא: Tricyclazole מעכב את מנגנון יצירת המלנין בדפנות של הפטריה .
המלנין בדופן התאים נחשב לחומר שנועד להגן על הפטרייה.
נחשב לבעל רעילות נמוכה בנשימה אך בעל רעילות גבוהה בבליעה, גורם לפגיעה בתפקודי הכבד ולאיבוד משקל.
פגיעה בביוסינתזה של דופן התא: Dimetomorph, Polyoxins
אינדוקציה (השראה) של מנגנוני הגנה בצמח המארח כנגד הפטרייה: Acibenzolar, Fosetyl-Al, חומצה זרחתית
קיימת שורה של פונגיצידים מסוכנים לבריאות האדם, כגון שהוצא משימוש בגלל מסוכנותו.
רכיבים ביולוגיים המופקים מן החי או מיקרואורגקניזמים:
שמנים אתריים: פעילות פונגיצידית הודות ללימונואידים וטריטרפנואידים.
שמן נים, איננו רעיל לבני אדם ועופות, שמן רוזמרין שמן ציטרונלה.
הפטרייה המועילה כנגד הפטרייה הגורמת למחלה בענבים ובתות שדה
חלק מהפתוגנים הפטרייתיים הנפוצים ביותר בגידולי שדה הם נגיפים, וסביר להניח שהם נפוצים בטבע, כצן נגיפים פתוגנים של צמחים ובעלי-חיים.
נגיפים אלה עשויים להחשב לביוצידים המתאימים לקטילה של פטריות.
מינונים של פונגיצידים המספקים את השליטה הטובה ביותר על המחלה, מספקים גם את לחץ הברירה הגדול ביותר לרכישת עמידות כנגד המחלה.
במקרים מסוימים, הפתוגן מפתח עמידות למספר קוטלי פטריות, תופעה המכונה עמידות צולבת.
קוטלי פטריות נוספים אלה שייכים בדרך כלל לאותה משפחה כימית, פועלים באותו אופן, או בעלי מנגנון דומה של נטרול הרעילות.
לעיתים מתרחשת עמידות צולבת שלילית, שבה עמידות לסוג כימי אחד של קוטלי פטריות מגבירה את הרגישות לסוג כימי אחר של קוטלי פטריות.
תופעה זו נצפתה בטיפולים של קרבנדזים ודיאטופנקארב.
כמו כן, אפשרית עמידות לשני קוטלי פטריות שונים מבחינה כימית על ידי אירועי מוטציה נפרדים.
לדוגמה, בוטריטיס סינרה עמיד הן ל-Azoles והן לקוטלי פטריות מקבוצת Dicarboximide.
מנגנון נפוץ לרכישת עמידות הוא שינוי באנזים המטרה.
לדוגמה, העובש Mycosphaerella fijiensis הגורם למחלת עלים בבננות , פתוגן בעל חשיבות כלכלית של צמח הבננה, עמיד לקוטלי פטריות , עקב שינוי נוקלאוטיד בודד המוביל להחלפת חומצת אמינו אחת (גליצין) באחרת (אלנין) בחלבון המטרה של קוטלי פטריות QoI, ציטוכרום b.
ההנחה היא שזה משבש את הקישור של קוטל הפטריות לחלבון, מה שהופך את קוטל הפטריות ללא יעיל.
עלייה ברמת גני המטרה יכולה גם היא להפוך את קוטל הפטריות ללא יעיל, כפי שמתבטא בזנים עמידים ל-DMI של הפטריה הפתוגנית לתפוחי עץ.
עמידות לקוטלי פטריות יכולה להתפתח גם על ידי פליטה יעילה של קוטל הפטריות אל מחוץ לתא.
Septoria tritici פיתחה עמידות לתרופות מרובות באמצעות מנגנון זה.
לפתוגן היו חמישה טרנספורטרים ATP-binding cassette transporter עם ספציפיות סובסטרט חופפת, שעובדים יחד כדי לשאוב ולהעביר כימיקלים רעילים אל מחוץ לתא.
עמידות צולבת יכולה להתרחש מכיוון שלמרכיבים הפעילים יש מנגנון פעולה משותף.
ועדת הפעולה לעמידות בפני פטריות (FRAC) Fungicide Resistance Management by Fungicide Common Name בחסות התעשייה, שארגון האם שלה הוא מייעצת לגבי השימוש בקוטלי פטריות להגנת גידולי שדה, ומסווגת את התרכובות הזמינות לפי המבנים הכימיים ומנגנון הפעולה שלהן כדי לנהל את הסיכונים להתפתחות עמידות.
הוראה של FRAC לשנת 2024 לקוטלי פטריות כולל את כל הכימיקלים המוזכרים במאמר זה.
בארצות הברית, קיימת הוראה מטעם המשרד הפדרלי- FIFRA המסמיכה את המשרד לאיכות הסביבה EPA לפקח על תקינה, ייצור, מכירה ושימוש בקוטלי פטריות, חרקים, ומכרסמים משנת 1996, 7 U.S.C.
ההוראה מתייחסת גם לטיפול סביבתי בשפכים.
בבריטניה פורסמו הוראות כלליות לשימוש בחומרי הדברה שהונפקו לקהל הרחב על ידי HSE
בישראל, חוקים המגבילים שימוש בפונגיצידים נמצאים תחת תחום הפיקוח של משרד החקלאות ופיתוח הכפר, דרך פקודת בריאות העם (1940) אשר מקנים סמכויות להגדרת פונגיצידים מותרים לשימוש, תנאי שימוש, והגבלות על ריכוזים וחומרים אסורים.
בנוסף, תקנות הגנת הצומח (חומרים להגנת הצומח) קובעות את תהליך הרישוי והפיקוח על פונגיצידים.
השימוש בפונגיצידים בישראל מעוגן בחקיקה על ידי המשרד להגנת הסביבה העוסק ברישום תכשירי למטרות ייצור, ייבוא ושיווק תכשיר להדברה תברואית, ועל ידי החוק להגנת הצומח (1956) שמטרתו מניעת התפשטות נגעים בצמחים.
קיימת הוראה שפורסמה על ידי משרד החקלאות וביטחון מזון, לטבילה של פקעות בסוגים שונים של פונגיצידים תהליך הטבילה מבוצע לפני התפחה ושתילה.
פונולוגיה (מלעז; בעברית: תורת ההגה) היא ענף בבלשנות ותת-תחום בדקדוק העוסק בחקר היחסים בין ההגאים, תפקודם, וצירופם זה לזה בשפה נתונה.
פונולוגיה עוסקת בין היתר בחקר התפתחות ההגיה בשפות שונות, היאלמות תנועות ועיצורים מסוימים או שינויים במעבר מאזור לאזור.
לדוגמה חוק המעתק הכנעני קובע שבשפות שמיות צפון מערביות כמו העברית והצידונית מילים המסתיימות בהברה סגורה המונעת בתנועת פתח כמו סַלַאם או חַלַאם או צְפַאר הפכו לתנועה עגולה עם חולם מלא כמו בעברית: שלום, חלום וציפור.
פונטיקה (לעומת פונולוגיה) עוסקת בחקר המופעים השונים האפשריים של הקולות והצלילים המופקים בעת הדיבור האנושי בלי קשר לשפה מסוימת.
הפונולוגיה משתמשת במושגי ההגיה של הפונטיקה הבסיסית והכללית יותר ובונה על גביה יחידות של משמעות צלילית.
ההגאים של כל שפה משמשים כבסיס לבחינת יחידות גדולות יותר של השפה כמו צורות המילים, (המורפמות, ובלשוננו צורנים) הנחקרים במורפולוגיה, התחביר (חקר המשפטים) והסמנטיקה (חקר המשמעים).
היחידה הבסיסית בה עוסקת הפונולוגיה היא הפונמה – ההגה הבודד.
אוסף ההגאים של שפה הם הצלילים המובחנים ביניהם היוצרים מילים ומשמעות.
בעברית של ימינו /k/ ו/g/ (ק' ו-ג') הן יחידות נבדלות של צלילים, ומכאן שהן שני הגאים שונים ומובחנים זה מזה.
התבוננות בזוג מזערי, כמו צמד המילים גיר וקיר, מראה ששני ההגאים הם בעלי משמעות שונה זה מזה אף על פי שהם נבדלים ביניהם רק בצליל יחיד (כלומר רק פונמה אחת מבדילה ביניהם).
לעומת זאת, הביטוי של האות ר – בצליל לשוני-רוטט (כפי שמבטאים "רומא" באיטליה) לעומת הגייתה בצליל גרוני-ענבלי (כמו שמבטאים "ברלין" בגרמנית) אינו מבחין בין מילים.
וכך /kir/ במבטא איטלקי ו/kiʁ/ במבטא גרמני ייחשבו שניהם למילה במשמעות אחת "קיר", ויתרה מזו, ההגה /r/ וההגה /ʁ/ שניהם ייחשבו כביטוי להגה אחד המיוצג בכתב העברי באות ר.
הפונולוגיה עוסקת במילים כפי שהן נשמעות ולא בייצוגן הכתוב, וכך שתי המילים קורה וקורא הנשמעים בעברית החדשה באותו האופן /kore/, ינותחו בחקר פונולוגי באותו האופן.
נהוג לסמן את אוסף ההגאים, כלומר אוסף הפונמות שאנו דנים בהן.
בין לוכסנים - לדוגמה /kir/.
בשונה מסימון ההיגוי הממשי הפונטי של ההגה, אותו מסמנים (לפי תורת ההגאים – הפונטיקה) בתוך סוגריים מרובעים [kir].
בשפות מסוימות יש קשר ישיר בין הפונמות לכתיב, והפונמה מתורגמת לסימן גרפי או צירוף סימנים, אות או צירוף אותיות.
באנגלית אות יכולה לסמן מספר פונמות, ואותה פונמה יכולה להיות מסומנת על ידי אותיות שונות או צירוף אותיות.
העברית בעברה (בתקופה המקראית) הייתה שפה פונטית, וכל אות בה סימנה צליל אחר, אך גם בתקופה זו ש' שמאלית וס' התאחדו לפונמה אחת.
כיום מקובל בבלשנות הרישום הפונטי על פי כללי האלפבית הפונטי הבינלאומי (IPA) כדי להבחין בין הפונמות.
את הפונמות מסמנים בלוכסנים, למשל: /d/.
איתור הפונמות, זוג מזערי ואלופונים
חלק מהמחקר הפונולוגי הוא בחינתם של נתונים (הנתונים הם: תעתיק פונטי של דיבור ילידי) בניסיון להסיק מהן הפונמות ומה המצאי שלהן בשפה.
הדוברים מפיקים הרבה יותר צלילים ממספר הפונמות — כל פונמה עשויה להיהגות בדרכים רבות.
חיפוש אחר צורות של זוג מזערי הוא חלק ממחקר ולימוד כלל הפונמות בשפה; ברם, בשיטה זו לעיתים קרובות קשה לאתר פונמות, לכן נוקטים גם בשיטות אחרות.
(זוג מזערי בְשפה הוא זוג מילים הנבדלות זו מזו בפונמה אחת בלבד, ונתפסות כבעלות שתי משמעויות שונות על ידי דוברי השפה).
לדוגמה, אין באנגלית זוג מזערי שמבחין בין /h/ (שתצוין בעברית באמצעות האות ה') ו-/ŋ/ (העיצור שבסוף מילים המסיימות ב-ing), וצריך שיטות שונות כדי להוכיח שהמדובר בפונמות שונות זו מזו.
מעתק הגאים הוא מונח שהגה הבלשן, יעקב גרים .
הגאים מסוימים יכולים להשתנות עם הזמן.
מונח זה מתייחס בעיקר לבלשנות המשווה.
בעברית למשל לעיצור /z/ יש שני מקורות בפרוטו-שמית (אם השפות השמיות – שפה משוחזרת) העיצור /z/ שקיים כיום בעברית והעיצור /d/ שנהגה כמו th (רכה) במילה the.
בערבית עיצור זה נשמר במילה ד'הב, בארמית הוא נעתק ל-/d/ (עם קו תחתון) – דהב.
יש מקרים שבהם מעתק ההגאים אינו בצורה הסדירה:
הידמות – כאשר הגה מקבל את תכונתו של הגה שסמוך לו.
לדוגמה: מפל, היה אמור להיות מנפל, אך ה-נ' מידמה ל-פ'.
היבדלות – כאשר הגאים שווים או הגה אחד נבדל לשני הגאים נפרדים.
במילים שאולות מאותה משפחת שפות לא חלים אותם מעתקים.
כך בעברית, במילה "תלתן", שהייתה אמורה להיקרא בעברית שלשן (מהמילה "שלוש"), שמקורן זהה, מהעיצור הפרוטו-שמי /t/ (עם קו תחתון) כמו th, במילה thin.
פגיעה או הנמכה במודעות פונולוגית מאפיינת מצבים שונים כגון דיסלקסיה ולקות שפה.
קושי בקידוד פונולוגי של המילים עלול לפגוע בתפקוד של זיכרון העבודה המילולי, משום שהן לא מקודדות כראוי בלולאה הפונולוגית.
פונדקאי או מאכסן, הוא אורגניזם הנושא טפיל או יצור סימביונטי, על גופו או בתוכו, ומספק לו חומרי הזנה, מקלט ולעיתים דברים נוספים.
במקרה של טפיל, הוא עושה זאת בעל-כורחו ונפגע מהקשר.
במצב של סימביוזה הוא לא נפגע מהקשר ולעיתים גם מרוויח ממנו.
במקרה זה הקשר נקרא קומנסליזם, כאשר כל אחד מהאורגניזמים מספק לשני אמצעי מחייה ואינו פוגע בו.
דוגמה לכך יכולות לשמש החזזיות שהן אורגניזם סימביוטי בין אצה לפיטריה.
תאי בעל חיים או צמחים יכולים להיות פונדקאי של נגיף, כאשר זה חודר לתוכו.
במצב זה הנגיף נחשב כטפיל ומנצל את התא על מנת להתרבות.
לטפיל זה יש השפעה שלילית על הפונדקאי.
התא מתפוצץ לאחר שלא יכול להכיל עוד את כל הנגיפים שנוצרו בתוכו והנגיף ממשיך להדביק תאים חדשים של האורגניזם.
רקמות בעלי חיים או צמחים יכולות להיות פונדקאי של חיידקים פתוגניים המאפשרים לחיידקים לחדור לתוכה, להתרבות ולשחרר אנדוטוקסינים ואקסוטוקסינים הפוגעים באורגניזם ואף מאפשר נדידה של החיידקים לאברים אחרים באמצעות מערכת כלי הדם והלימפה
בעל חיים יכול להיות פונדקאי של תולעת, כאשר היא מקבלת ממנו חומרי הזנה ומקלט, ולרוב פוגעת בו.
בעל חיים יכול להיות פונדקאי גם לחיידקים החיים במעיו, החיידקים מצידם מקבלים מקלט וחומרי הזנה, ומפרישים חומרי עיכול.
הפונדקאי, מצידו, מאבד כמות קטנה של חומרי הזנה, אבל יכול לעשות שימוש בתוצרי הפירוק של החיידקים.
הפוֹנוֹגְרָף הוא מהמכשירים הראשונים שאפשר להקליט צלילים, לשמר אותם על גבי מדיה מכנית ולהשמיעם שוב.
המדיה בפונוגרף היא גליל הנקרא גם צילינדר, זאת בניגוד לתקליט השטוח של הגרמופון שפותח לאחר עשר שנים.
אבטיפוס של המכשיר נבנה והופעל בהצלחה על ידי תומאס אלווה אדיסון ב־6 בדצמבר 1877.
כשאדיסון מצא דרך לשימור הקול הוא בא לנסות את ההמצאה, לצורך הקלטה הוא שר לתוך שפופרת המחוברת לממברנה דקה שבקצה שלה מחט חדה, גלי הקול הרעידו את המחט שחרטה שקעים על גבי גליל מסתובב מצופה ברדיד בדיל (Tinfoil).
סיבוב הגליל מחדש כנגד המחט הרעיד את הממברנה שהשמיעה גלי קול וכך הנציחה את שיר הילדים "למרי הייתה כבשה קטנה" ואכן השיר השתמר בהקלטה ו"עשה היסטוריה".
המנגנון לסיבוב הגליל במכשיר זה היה בורג שסובב בעזרת ידית.
בשנת 1878 ייסד אדיסון את חברת Edison Phonograph Corporation לשם שווק הפונוגרף בצורה מסחרית.
הפונוגרף המסחרי של אדיסון הונע על ידי "מנוע קפיץ" שמתחו אותו בעזרת ידית מחוץ למכשיר (ראה ידית בצד ימין של התמונה).
מנגנון מיוחד של וסת צנטריפוגלי מכני שחרר את הקפיץ בצורה מבוקרת לשם סיבוב הגליל במהירות קבועה.
המכשיר הקליט על גבי גלילי שעווה קשה (צילינדרים) בעזרת ממברנת הקלטה ומחט חריטה מיוחדת.
הצליל המוקלט הושמע לתוך השופר שבתחתיתו ממברנת הקלטה שהזיזה אנכית את מחט ההקלטה לפי תדירות ומשרעת (עוצמת) הצליל.
מערך זה הוזז אופקית על פני גליל השעווה (בצבע חום בהיר בתמונה) המסתובב וכך נחרט על השעווה חריץ במסלול לולייני, מעין הברגה עדינה עם שקעים שעומקם משתנה לפי הצלילים שהושמעו לשופר.
לשם השמעה סובבו את הצילינדר והניחו על החריץ המוקלט מחט השמעה המחוברת לממברנה שנעה על פי הצלילים המוקלטים ויצרה גלי קול.
צלילים אלו עברו לשופר בצורת חרוט לשם הגברה ופיזור אקוסטי של הצלילים המושמעים.
בתמונה נראה השופר כמו קצה של כלי נשיפה ממתכת.
הפונוגרף של אדיסון התחרה ביריבו הגרמופון של אמיל ברלינר שנים רבות.
ייצור המוני ושכפול של תקליטים שטוחים עבור הגרמופון היה יעיל משמעותית מייצור של הצילינדרים עבור הפונוגרף.
עם חלוף השנים גבר התקליט השטוח על הצילינדר.
אדיסון הודה בניצחון התקליט ובשנת 1913 החל לייצר תקליטים שטוחים משל עצמו.
התקליט היה האמצעי הנפוץ ביותר לשם האזנה למוזיקה ולהפצתה ברוב המאה ה-20.
לפונוגרף היה יתרון בזה שהוא אפשר הקלטה ביתית, משרדית או מוסדית, קלה ונוחה יותר מאשר ההקלטה בגרמופון שדרשה אמצעים מיוחדים, אבל החיסרון היה שהצילינדרים משעווה שנועדו להקלטה נשחקו במהירות והיה קשה לשמר או לשכפל את ההקלטות.
את הפונוגרף אמצו גורמים מסחריים להקלטת ישיבות כדיקטפון וכן להקלטות בעבודת שדה במחקר של מוזיקה אתנית ובתחומי האתנומוזיקולוגיה, הבלשנות והפסיכולוגיה.
את הפונוגרף הפסיקו לייצר בשנת 1929 אך המשיכו להשתמש בו כמכשיר הקלטה וכדיקטפון עד בערך אמצע המאה ה-20.
פונט-אוון היא עיירה במחוז פיניסטר שבחבל ברטאן בצרפת.
נכון לשנת 1999 מנתה העיירה 2,960 תושבים.
ב-1866, קבוצת ציירים (בעיקר אמריקנים) שחיפשו מפלט מיוקר המחיה של פריז, נמשכו לאורח החיים של אנשי ברטאן וליופיו הטבעי של האזור והתיישבו בכפר פונט-אוון שלחופי האוקיינוס האטלנטי.
ב-1886 הצייר ארמנד ז'ובה דובאל שהתגורר שם המליץ על פונט-אוון בפני הצייר פול גוגן שהחליט להתגורר שם גם הוא.
הצייר אמיל ברנאר הצטרף אל פול גוגן באותה שנה, וב-1888 הגיעו רודריק אוקונור, פול סריזייה וציירים נוספים.
פול גוגן התגורר בפונט-אוון מ-1886 עד 1891 להוציא מסעות לפנמה, לאי מרטיניק ושהייה בת חודשיים עם הצייר וינסנט ואן גוך בעיר ארל שבפרובאנס.
בפונט-אוון הוא עמד בראשה של קבוצת ציירים פוסט אימפרסיוניסטים.
פונט-אוון הפכה למקום מושבו של מה שנודע אחר כך כבית הספר לאמנות בת זמננו.
הנהר אוון הזורם דרך העיירה שימש כמרכזו של מיזם אמנות שנפתח באוגוסט 2006 ונמשך חודש ימים.
פּוּנֶה (מרטהי: पुणे) היא עיר במדינת מהאראשטרה שבהודו.
העיר ממוקמת 160 קילומטר מזרחית למומבאי ונמצאת בקצה המערבי של רמת הדקאן.
פונה היא מרכז תעשייתי ומסחרי ונחשבת לבירת התרבות המהרטית והשפה המהרטית, נכון ל-2016 מונה כ-5.9 מיליון איש והיא העיר השנייה בגודלה במהאראשטרה.
העיר פונה מצויה במרכז החלק המערבי של מדינת מהאראשטרה כ-160 קילומטר מזרחית לחוף האוקיינוס ההודי ולעיר מומביי.
העיר שוכנת על הקצה המערבי של רמת הדקאן בגובה של כ-800 מטר מעל פני הים.
נהרות מולה ומוטהא מצטלבים בתחומי העיר ויוצרים יחדיו את הנהר בהימא.
העדויות הראשונות על קיומו של יישוב באזור פונה מתחילות במאה השמינית לספירה.
כבר במאה העשירית נחשבה פונה לעיר מרכזית.
במאה השבע עשרה התגוררו בפונה המייסדים והמנהיגים של האימפריה המראטהית.
בתחילת המאה ה-18, נלחמו המהרטים נגד הבריטים והובסו בקרב על יד הכפר קירקיי שכיום נמצא בתוך תחומי העיר.
לאחר הכיבוש הבריטי, נחשבה פונה לעיר תיירות וקיט והוכרזה כבירת מהאראשטרה בעונת המונסונים.
לאחר שקיבלה הודו את עצמאותה, הפכה פונה למרכז של מדע ומחקר והוקמו בה מוסדות אקדמאיים כדוגמת האוניברסיטה של פונה, האקדמיה הלאומית להגנה והתחנה הלאומית למחקר כוח ומים.
האשראם של אושו - בשנת 1974 הקימו אושו ותלמידיו את הקומונה הבינלאומית של אושו בעיר פונה ברובע קורוגאון פארק.
כיום אינה מתפקדת עוד כקומונה, אלא מוגדרת על ידי המפעילים כ-Resort.
הוא כולל היכל לביצוע מדיטציה בשם "היכל בודהא", מכללה ללימוד מיסטיקה ומדיטציה בשם אושו מולטיברסיטי וכן מתקני ספורט ופנאי רבים.
ה-Resort מושך אליו מאות אלפי מבקרים כל שנה ונחשב ליעד התיירות העיקרי של העיר.
גני הקיסרית - פארק גדול הממוקם בין רובע קורגאון לרחוב על שם מהאטמה גנדי.
בפארק ניתן לראות דוגמאות רבות לגינון בריטי מסורתי שנשמר מאז התקופה הקולוניאלית.
כמו כן, מצויים בפארק מתקני בילוי רבים ומסעדה.
רובע יארודה - על גדות נהר הבהימא משתרע רובע ססגוני וצפוף זה המכיל בתוכו שווקים רבים, כגון שוק הדגים, ושוק הסארים וכן מסעדות ודוכני אוכל מקומי.
אתרים נוספים - בעיר בתי קולנוע רבים, תיאטרון, מלונות מפוארים ומוזיאונים.
החל מאמצע שנות התשעים החלו להיפתח בפונה מסעדות מערביות וכיום מצויים בה, בין היתר, סניפים של הרשתות מקדונלד'ס ופיצה האט.
בעיר ממוקם מטה של קבוצת קליאני.
יהודים הגיעו לפונה החל מאמצע המאה ה-16, בעיקר כסוחרים מקהילת בבל.
באמצע המאה ה-19 התיישב בפונה איל הון יהודי בשם דוד ששון (Sassoon), שפעל רבות למען הגדלת הקהילה היהודית וחיזוקה.
מפעלו הגדול ביותר של ששון הוא בניית בית הכנסת המרכזי של פונה, היכל דויד הנחשב כבית הכנסת הגדול ביותר ביבשת אסיה מחוץ למדינת ישראל.
בית הכנסת נחשב לאחד מהמקדשים החשובים ביותר בפונה ומכונה בפי המקומיים בשם לָאל דִיוָאל.
הקהילה היהודית בפונה מונה 60 משפחות של "בני ישראל" ומצויים בה שלושה בתי כנסת פעילים.
מחוץ לקהילה שוהים בפונה עשרות ישראלים ויהודים מהתפוצות שמבקרים בעיר בעיקר בזכות האשראם של אושו.
בשנת 1996, הגיע לפונה הרב בצלאל קופצ'יק, בשליחות הרבי מלובביץ'.
החל משנת 1998 הוא גר בה יחד עם משפחתו, ומנהל בית חב"ד קבוע בשכונת ליברטי סוסייאטי.
חברות ישראליות רבות הקימו בעיר מרכזי פיתוח.
ביניהן מג'יק מאור יהודה, אמדוקס ו-NICE.
פוֹנוֹן בפיזיקה הוא אופן תנודה מקוונטט המתקיים בגבישים מוצקים, ובנוזל-על של הליום 4. בעקבות האינטראקציות הבין אטומיות בגביש המוצק תזוזות האטומים מקיימות משוואת גלים, שפתרונה הוא בקירוב גל מתקדם בצורה הרמונית.
מבחינה זו פונון מתאר קוואזי-חלקיק בחומר, הנושא את שדה הכוחות הבין אטומיים.
מחקר הפונונים הוא חלק חשוב בפיזיקה של מצב מוצק, משום שלפונונים תפקיד חשוב בקביעת התכונות הפיזיקליות של מוצקים, ובכללן מוליכות תרמית ומוליכות חשמלית.
באופן כללי, פונונים המאופיינים באורך גל גדול מהווים את גלי הקול המתפשטים במוצק, ומכאן שמם פונון, קול ביוונית.
פונונים בעלי אורך-גל קצר יותר אחראיים לקיבול החום במוצקים.
במבודדים תרמיים, פונונים הם גם המנגנון המרכזי המאפשר הולכת חום.
פונונים הם המקבילה הקוונטית של אופני תנודה נורמליים, הידועים גם בפיזיקה קלאסית, ומתקיימים כאשר חלקים בעצם מתנודדים באותה תדירות.
לפי תוצאה ידועה של מכניקה קלאסית, תנודה נתונה כלשהי של העצם ניתנת לביטוי כסופרפוזיציה של אופני תנודה נורמליים, בתדירויות שונות.
למרות שבמכניקה הקלאסית אופני תנודה הם תופעה גלית, הרי במכניקה הקוונטית מביאים בחשבון גם את התכונות החלקיקיות שלהם, ומטפלים בהם כאל חלקיקים, הקרויים פונונים.
הפונונים הם בוזונים בעלי ספין אפס.
תנודה בגביש יכולה להיווצר כתוצאה מדחיסה או מתיחה של המרחק בין אטומים שכנים, פונון כזה נקרא פונון אורכי (LA), או על ידי תזוזה בניצב לציר ההתקדמות, כעין פעולת גזירה בדומה למיתר גיטרה.
פונון כזה יקרא פונון רוחבי (TA), והוא כולל שתי דרגות חופש, הפורשות את המישור הניצב להתקדמות במרחב התלת־ממדי.
תנודה בנוזל על נקראת רוטון, או מקסון: רוטון הוא עירור, כאשר יחס הפיזור של העירורים הייסודים מראה רגעים קרובים למינימום באנרגיה (כאשר המומנטום עולה) וכאשר המומנטום קרוב למינימום, הפונון נקרא מקסון.
בנוסף, כאשר תא היחידה הקונבנציונלי של הסריג מורכב מאטומים שונים או ממרחקים שונים בין אטומים, ייווצרו בנוסף לפונונים האקוסטיים בעלי אורכי הגל הארוכים, גם פונונים שאורך הגל שלהם הוא מסדר גודל של תא היחידה, (קרי: אטומים שכנים ינועו לכיוונים מנוגדים), שלהם תהיה אנרגיה גבוהה יותר (תנודות מהירות יותר).
אופני תנודה אלו נקראים גם פונונים אופטיים, מכיוון שאפשר לעורר אותם על ידי קרינת אור (בדרך כלל בתחום התת-אדום).
פונונים אורכיים בשרשרת קפיצים חד־ממדית
תיאור פשוט של פונונים ויחס הנפיצה שלהם ניתן לתיאור על ידי קירוב האינטראקציות הבין אטומיות למתנדים הרמוניים בין שכנים קרובים, בדומה לתגובת קפיץ למתיחה או דחיסה.
נניח שרשרת אטומים המחוברים ביניהם בקפיצים בעלי קבוע קפיץ .
נסמן את תזוזת האטום ה- ב .
משוואת הכוחות עבור החלקיק ה- נתונה על ידי המרחק בין החלקיק לשכניו הקרובים
פתרון משוואה זו, בדומה למתנד הרמוני, היא גל מתקדם:
כאשר הוא וקטור הגל, הוא וקטור הסריג ו- היא תדירות הגל.
הצבה של הפתרון במשוואת הכוחות וצמצום שני האגפים משאיר אותנו עם יחס הנפיצה :
שימוש בזהות טריגונומטרית נותן לנו ביטוי מפורש יותר של יחס הנפיצה:
אשר עבור וקטורי הגל הנמוכים (אורכי גל ארוכים), נותן יחס ליניארי בקירוב.
פונונים אלה נקראים פונונים אקוסטיים (בניגוד לפונונים אופטיים), והם כאמור אחראיים לנשיאת גלי הקול בחומר המוצק.
את מהירות גלי הקול נוכל לקבל מהגדרת מהירות החבורה:
שהיא מהירות התקדמות גלי הקול בתווך המוצק
מהירות הקול בחומר מוצק היא בדרך כלל מהירה הרבה יותר ממהירות הקול באוויר.
יחס הנפיצה הליניארי של גלי הקול מאפשר לקול לעבור בתווכים מוצקים מבלי להתעוות.
כאמור לעיל, שרשרת אטומית המורכבת מכמה סוגי אטומים שונים כוללת בתוך תא היחידה הקונבנציונלי יותר מאטום אחד.
דבר זה מפצל את אופני התנודה של הסריג לשני ענפים - פונונים אקוסטיים, בעלי תדירות נמוכה, ופונונים אופטיים בעלי תדירות גבוהה ואורך גל קצר, שהוא מסדר הגודל של תא היחידה.
ניתן לנתח באופן דומה לזה שנעשה עבור שרשרת מונואטומית גם שרשרת בעלת שני סוגי אטומים שונים (למשל: מלח בישול NaCl).
פתרון המשוואות מגלה יחס נפיצה ריבועי:
כאשר ו- הן מסות האטומים השונים.
פתרון המשוואה הריבועית מגלה את שני הענפים, האקוסטי והאופטי, ואת פער האנרגיה ביניהם.
פונטדריים (שם מדעי: Pontederiaceae) היא משפחה של צמחים עשבוניים בעלי פרחים בסדרת הקומלינאים.
מערכת המיון APG II משנת 2003 משייכת את המשפחה תחת סדרת הקומלינאים בתת-מחלקת הקומלינידיים.
זוהי משפחה קטנה של צמחי מים הטרוסטיליים הגדלים באזורים טרופיים וסובטרופיים כולל באמריקה,אפריקה הטרופית,אסיה ואוקיאניה.
צ'ארלס דרווין גילה עניין בצורה מורפולוגית הטרוסטילית מסוימת הנמצאת במשפחה הידועה כמין הטרוסטילי.
המשפחה מכילה קרוב לוודאי פחות מתריסר מינים.
המשפחה הופיעה בסוף תקופת האאוקן לפני 39 מיליון שנים.
משפחה זו ידועה בשל הצמח פונטדריה עבת-רגל, המכונה גם יקינתון המים, זהו מין פולש בערוצי מים רבים.
ישנם שמונה סוגים הנכללים במשפחה זו:
פונטדריה - ובו המין פונטדריה עבת-רגל שפלש גם לישראל.
ערך זה דן בפונולוגיה הסטנדרטית של השפה הרומנית (הקרויה גם "דאקו-רומנית") ובשינויים הפונטיים שעברה שפה זו בתהליך התפתחותה מהשפה הלטינית.
בתוך קבוצת השפות הרומאניות מערכת הפונמות בשפה הרומנית מתקרבת במידה הרבה ביותר לזו של השפה האיטלקית.
הפונמות של השפה הרומנית כוללות שבע תנועות (vocală, plenison) ועשרים עיצורים (consoană, consonantă).
התנועות קיימות גם בשאר השפות הרומאניות, פרט לתנועות המרכזיות /ɨ/, המסומנת באותיות î או â, ו/ə/ (CAPI) המסומנת באות ă והמשותפת עם הפורטוגזית ועם הניב הנפוליטני.
ארבע חצי-תנועות (semivocală, semison) (, [j], ו [w]) מרכיבות יחד עם תנועות מלאות שונות מספר רב של דיפתונגים וטריפתונגים.
פונמות נוספות עשויות להופיע במילים שאולות.
צביון מיוחד מהווה בשפה הרומנית וריאנט של חצי התנועה i (או "התנועה i הלא הברתית") המסומנת באלפבית הפונטי והנשמעת בקושי או כמו לחש והמופיעה כאות i בסוף המילים.
(למשל בשם עיר הבירה București).
בתעתיק לעברית אין צורך לרשום אותה.
היא דומה, למשל, להגה "j" במילה ההונגרית "kapj".
צביון אחר הוא בהיגוי העיצור [h] שהיגויו נעלם בהרבה שפות רומאניות (כן קיימת למשל בספרדית, שם מופיע דווקא כאלופון אחר בהיגוי האות j) הנהגה בכמה צורות, הדומות למשל להיגוי [h] באנגלית או בהונגרית.
כמו כן בשפה הרומנית מופיעים הדיפתונגים יוצאי הדופן /e̯a/ /o̯a/.
התנועה המלאה A מבוטאת כמו פתח.
התנועה המלאה E מבוטאת כמו סגול.
התנועה המלאה I מבוטאת כמו חיריק.
התנועה המלאה O מבוטאת כמו חולם.
התנועה המלאה U מבוטאת כמו שורוק.
התנועה Ă מבוטאת כמו האות a במילה האנגלית about ([ə])
האות Â מבוטאת כמו Ă סגורה יותר, כמו Ы הרוסית או I הטורקית.
האות Î מבוטאת בצורה זהה לאות Â.
תנועות אחוריות כמעט אחוריות מרכזיות כמעט קדמיות קדמיות סגורות u • • ɨ • i כמעט סגורות חצי סגורות אמצעיותo̞ •ə • e̞ חצי פתוחות כמעט פתוחות פתוחות • a̱
הסמל e באלפבית הפונטי משמש ברומנית לסימון התנועה המלאה [e] שהיא, תנועה קדמית, אמצעית, בלתי-מעוגלת.
יש לציין כי בשפות אחרות e משמש גם לסימון תנועה קדמית, חצי-סגורה, בלתי-מעוגלת, שאינה קיימת בשפה הרומנית.
סימון שתי תנועות אלה נובע מכך שאין שפה שבה יש הבדלה פונמית בין שתי התנועות.
כשרוצים להבדיל בין התנועות, מסמלים את התנועה האמצעית ב-[e̞], סימון המראה על פתיחות רבה יותר של התנועה.
דוגמאות לשימוש באות: egal /e'gal/אֶגַּאל (שווה), melc /melk/ מֶלְק (חילזון), mare /'ma.re/ מַארֶה (גדול).
כמו במקרה התנועה i, אין בהיגוי התנועה e השתתפות של השפתיים.
התנועה e הופכת לחצי-תנועה [ě] רק לפני התנועות a ו-o ויוצרת דיפתונגים ea ו-eo
הרצפים הארוכים נובעים בדרך כלל מצירוף קידומת הכוללת בעצמה היאטוסים, כמו -paleo או -neo למילים המתחילות בעצמן עם היאטוסים, כמו autocrație או eugenie, וכך נוצרו מילים דוגמת neoautocrație.
הדיפתונגים ברומנית מתחלקים לשתי קבוצות, לפי מיקום התנועה ביחס לתנועה למחצה.
הדיפתונגים בהם התנועה קודמת לתנועה למחצה נקראים דיפתונגים יורדים והדיפתונגים בהם התנועה למחצה קודמת לתנועה השלמה נקראים דיפתונגים עולים.
הדיפתונגים היורדים מורכבים מאחת התנועות ואחריה אחת משתי התנועות למחצה, /ǔ/ או /ǐ/.
כל ההרכבים מסוג זה אפשריים פרט ל-/uǔ/ שהוא מופיע נדיר ובדרך כלל מוחלף בדיפטונג /uǐ/.
הדיפתונגים העולים מורכבים מאחת מהתנועות למחצה /ĕ/, /ǐ/, /ŏ/ או /ǔ/, כשאחריה יש תנועה שלמה.
ברומנית קיימים 14 דיפתונגים יורדים ו12 דיפתונגים עולים.
הדיפתונגים היורדים נוצרים על ידי חיבור: תנועה + חצי תנועה (VS).
עם התנועה i, ההופכת לחצי- התנועה [j].
עם התנועה u, ההופכת לחצי התנועה [w].
דיפתונגים יורדים דוגמאות תעתיק עברי/aj/rai /raj/ גן עדן
אַאוּגּוּסט/ej/lei /lej/ אריות trei /trej/ שלוש ' -Xיי לֵיי טְרֵיי/ew/ greu /ɡrew/ 'כבד, mereu /meˈrew/ תמידאֶוּ מֶרֶאוּ גְּרֶאוּ/ij/mii /mij/ ' אלפים ', vii /vij/ אתה באיִ מוארך
פִיוּ סְקרִיוּ/oj/oi /oj/ כבשים, noi /noj/ אנחנוXוֹי
גֶּלבּוּי פּוּי/əj/răi /rəj/ רעים, גרועים, văi /vəj/ עמקים אֶי
רֶאי וֶאי (או רֶיי וֶיי)/əw/dulău /duˈləw/ כלב גדול, rău /rəw/ רעאֶאוּ
מֶיְינִילֶה/ɨw/râu /rɨw/ ' נהר' brâu /brɨw/, חגורהאֶוּ
לעיתים מוחלף ב eu continuiיאֶוּ קוֹנְטִינוּאוּ יאוּ קוֹנְטֵינוּי
הדיפתונגים העולים נוצרים על ידי חיבור של תנועות ההופכות לחצי תנועה עם תנועה נוספת (חצי-תנועה+ תנועה = SV, שבה semivocală = S חצי תנועה, V = vocală תנועה)
i ההופכת לחצי -התנועה [j] + התנועות a,e,o,u
e ההופכת לחצי- התנועה [ĕ] + התנועות a ו o, נדיר יותר u.
הסימן [ĕ] אינו נמצא באלפבית הפונטי הבינלאומי IPA
o ההופכת לחצי התנועה [o̯], שסימנה אף הוא אינו נמצא ב IPA (לפעמים הוא מסומן על ידי [w]) + התנועה a.
u ההופכת לחצי התנועה [w] + התנועה a,ă ונדיר יותר עם e,î,o
הבלשנים סבורים כי הדיפתונגים / /e̯a/ and /o̯a/ הם תוצאה של דיפתונגיזציה של תנועות אמצעיות קצרות תוך כדי הדגשה.
לכן הם מופיעים רק בהברות מודגשות.
הם מתחלפים מורפולוגית (אלטרנציות מורפולוגיות) עם התנועות האמצעיות /e/ ו /o/.
ראו לדוגמה את המילה deal (דיאל = גבעה) - נכתבה משום כך במאה ה-19 (בתקופת המעברמהאלפבית הקירילי לאלפבית הלטיני) dél, וקיימות הנגזרות delean (איש מן הגבעה), deluros (גבעתי).
או המילה moale (מואלה = רך) שנכתבה פעם móle, וקיימות הנגזרות molatic (מולאטיק = רכרוכי), moliciune
חצי-התנועות /j/ ו /w/ יכולות להתחבר (או לפני, או אחרי, או שניהם) עם רוב התנועות, תוך יצירה (שנויה לעיתים במחלוקת) של דיפתונגים נוספים ושל טריפתונגים.
דיפתונגים עולים דוגמאות תעתיק עברי/e̯a/beată /ˈbe̯a.tə/ ' שיכורה, mea /me̯a/ שלייְאַ יַה
ביְאַטה מְיַה/e̯o/Gheorghe גּיוֹרגֶּה, בעברית מתועתק תכופות כ "גאורגה"
גְּיוֹרגֶּה, כשמפרקים את הדיפתונג על ידי היאטוס הופך ל"גאורגה"
ביִאטה (דומה קצת ל beată ומשמעותה שונה.
פְיֶר או פייר מְיֶרֶה או מיירה/jo/iod /jod/ יוד, chior /ˈkjor/ עיוור בעין אחתXיוֹ
יוּבּיט קיְוּבֶטַה/o̯a/găoace /ɡəˈo̯a.tʃe/ קליפת ביצה
גֶּאוֹאַצֶ'ה פוֹאַרטֶה/we/piuez /piˈwez/ אני מלבּד (אריג)
înșeuez /ɨn.ʃeˈwez/ אני שם אוכף (על סוס')אוּא-ֶ
אֶנְשֶׁאוּאֶז פִיאוּאֶז/wa/ תושב העיר בקאו băcăuan /bə.kəˈwan/ ,
זִיווַאה או זיוואה/wə/două /ˈdo.wə/ שתיים
פלֹוואה/wɨ/plouând /ploˈwɨnd/ תוך כדי הגשם, בעת רדת הגשם
ouând /oˈwɨnd/ תוך כדי הטלת ביציםוואֶ (וו)
האות E הרומנית מסמלת גם חצי תנועה בדיפתונג העולה ea.
הדיפתונג מופיע במילים דוגמת stea /ste̯a/ סְטְיָה (כוכב), ceartă /'ʧe̯ar.tə/ צ'אַרְטֶה (ריב), rea (רעה = רְיַה re̯a)
לסימון חצי התנועה, המופיע בדיפתונג זה, משתמשים בדרך כלל בסימון [ě].
בסיומות בהן מופיע דיפתונג זה, כמו במילים Muntean, Maramureșean, Clujean יש להקפיד לכתוב ולבטא אותו ea .
יוצא מן הכלל - במילה הרומנית ea (היא - יה) ברומנית מבטאים את הדיפתונג כ /ja/ ולא ניתן לבטא ěa.
אף על פי שהרומנים מבחינים בהבדל קל מאוד בין ja ובין ěa, בתעתיק לעברית קשה לשקף את שני דיפתונגים אלה בצורה שונה ונעזרים באות י בשני המקרים.
האות E הרומנית מסמנת גם חצי תנועה [ĕ] גם בדיפתונג העולה eo.
הדיפתונג מופיע במילים דוגמת / vreo /vre̯o/ וְרֶאו ĕo/
האות היחידה E מסמלת גם את הדיפתונג je במילים רומניות בודדות, בהן היא מופיעה בראש מילה או בתחילת ההברה.
התופעה הזאת היא שריד של דרך ביטוי עתיקה (אטימולוגית) שנכחדה כמעט לגמרי, אך נשארו לה שרידים במילים דוגמת: este /'jes.te/יֶסְטֶה (היא ישנה), el /jel/יֶאל (הוא).
דיפתונג זה מסומן אחרת ברוב המקרים על ידי הדיגרף (צמד אותיות) IE, כמו במילים iese (יוצא), oaie (כבש),tăietură (חתך).
הצורה הארכאית של סימון הדיפתונג ב E נשארה גם בכתיב של מילים אחרות, רובן שמות אנשים ושמות גאוגרפיים
בכמה מהשמות נכתב הדיפתונג לפעמים בשתי צורות:E או IE, לדוגמה Voevod או Voievod, Poienaru
טריפתונגים דוגמאות תעתיק עברי /e̯aj/ceainic /ˈtʃe̯aj.nik/ קומקום תה
socoteai /so.koˈte̯aj/ היית מְחַשב, חישבת'יאי (צ')אי
סוֹקוֹטְיאַי /e̯aw/beau /be̯aw/ אני שותה
יוֹי דַּה פיצ'וֹיקַה /jow/maiou /maˈjow/ ' גופיה'יוֹאוּ
רוּסוואַיקַה /waj/înșeuai /ɨn.ʃeˈwaj/ ' היית שם את האוכף (על סוס)אווּאי
אֶנשֶׁווּאַי /waw/înșeuau /ɨn.ʃeˈwaw/ ' היו שמים את האוכףווּאוּ
אֶנְשֶׁוואַו wə/rouăi /ˈro.wəj/ של הטלוֹאוּוֶי
aripioară /a.riˈpjo̯a.rə/ כנף קטן, כנף עוףיוֹא ייוא
כפי שרואים מהדוגמאות הנ"ל הדיפתונגים /e̯a/ ו /o̯a / הם ביחס של קונטרסט (ניגוד) עם הדיפתונגים /ja/ו /wa/, בהתאמה.
אולם לא קיימים זוגות מינימליים מושלמים על מנת להדגים הקונטרסט בין /wa/ לבין /o̯a/.
שני צמדי הצלילים נשמעים מאוד דומה ומכאן תיעתוקם הדומה באותיות עבריות בכתיב חסר.
בהיגויים רגיונליים מסוימים הדיפתונג o̯a נוטה להיות מבוטא כתנועה אחת /ɒ/.[.
טריפתונגים אחרים כמו /juj/ ו /o̯aw/ מופיעים לעיתים במילות קריאה ובמילים לא רגילות.
איבוד הקוליות (desonorizare) בתנועות מסוימות מתרחש בשפה הרומנית.
הפחתתה או השמטתה של הקוליות של הגאים היא הפחתתן או השמטתן של תנודות מיתרי הקול בהגיית אותם הצלילים.
ניקולה, קיימים גורמים המסייעים לתופעה:
מידת הפתיחה : ברוב המקרים מדובר בתנועות סגורות.
המרחק מההברה המודגשת: לרוב התופעה מתרחשת כשהתנועה רחוקה מההטעמה במילה
שכנות עם סביבה חסרת קוליות: עיצור אטום.
אופי ההפסקה – לרוב מדובר בהפסקה מוחלטת
חשיבות פחותה של המילה בשביל משמעות ההיגד.
התנועות מאבדות את קוליותן בזמן לחישה.
אחת התופעות האופייניות של איבוד הקוליות ברומנית היא התנועה i הלא-הברתית (שאינה יוצרת הברה עצמאית) או יותר נכון חצי-התנועה i לא הברתית :מסומנת באות i סופית, חסרת קול, ולא-הברתית, היא מופיעה במידות חוסר-קוליות שונות בכל העגות של השפה הרומנית וברומנית הספרותית כאחד.
מופע זה מסומן באלפבית הפונטי ב-/ʲ/.
דוברי הרומנית כשפת אם קולטים את קיומו של צליל נפרד, המזכיר במשהו את התנועה /i/, המופיעה תמיד לאחר עיצור.
אותו צליל מופיע לעיתים במרכזן של מילים מורכבות כגון: oricine, cîțiva, cincisprezece.
מנקודת מבט פונטית הצליל הזה לא מתקיים כביטוי נפרד, אלא כשינוי העיצור שקדם לו, מעין ריכוך של העיצור.
קביעה זו מתבססת על כך שלא נדרש פרק זמן פיזי נפרד לשם ביטוי הצליל (פרק הזמן הדרוש לביטוי העיצור זהה לפרק הזמן הדרוש לביטוי העיצור בתוספת צליל /ʲ/).
כמה מהחוקרים, ובהם אמיל פטרוביץ', הרחיבו פרשנות זו לתחום הפונולוגי כנימוק לכך שרשימת הפונמות צריכה לכלול (בשפה הרומנית) 18 פונמות נוספות הנוצרות ממפגש של עיצור עם הצליל /ʲ/.
לדוגמה, במילים lup (זאב) ו-lupi (זאבים) יש 3 פונמות בכל אחת מהן, אך הפונמה האחרונה אינה זהה.
הכתיב הפונולוגי במקרה זה אמור להיות /lup/-/lupʲ/, כשהצירוף /pʲ/ מבוטא כפונמה אחת, הגרסה המרוככת או מחונככת (אלופון) של הפונמה /p/.
פרשנות שקרובה לדרך תפיסת הצליל יותר מאשר לביטויו הלכה למעשה ניתנת על ידי כמה אחרים ובהם אנדריי אברם, המנסים להימנע מהרחבת מצאי הפונמות בכך שהם ממציאים רק פונמה אחת חדשה, /ʲ/, שתפקידה לרכך את העיצור שלפניה.
לפרשנות זו יש כמה יתרונות, ובהם:
היא מתאימה לדרך תפיסת הצליל על ידי הדוברים.
היא מוסיפה רק פונמה אחת נוספת.
היא מתקרבת לדרך כתיבת השפה הרומנית כשדמוי צליל זה מסומן באות i.
היא מצמצמת את השיבושים המורפולוגיים האפשריים שהיו יכולים להתרחש לו הוחלפו העיצורים.
היא מתאימה להתפתחות הצליל הזה בשפה הרומנית, צליל שמקורו באות i.
הצליל הזה נתפס כווריאנט (גרסה, אלופון) של הפונמה i שנוצר באמצעות "דסונוריזציה" - איבד את הקוליות .
אמנואל ואסיליו מתקדם הלאה עם הפרשנות ורואה ב-[ʲ] אלופון של התנועה i ולא פונמה נפרדת.
כדי שהשוואה זו תתקבל נדרש בכל זאת גורם (אופרטור) מיוחד שיסמן את החיבור ההברתי (מסומן /+/ כמו במקרה של התנועות למחצה) שמתאר את ההכרח להמשיך את ההברה עד לצליל הנמצא אחרי /+/.
במקרה זה את המילה lupi יכולים לרשום פונולוגית /lup+i/.
תנועה i מסוג זה היא תמיד סופית במילה, והיא חסרת קול או לחשנית.
אחרי עיצורים, כסימן לריבוי הלא מיודע של הנושאים: כמו
גם בשמות משפחה או גאוגרפיים בצורת ריבוי [București], [Brâncoveni], [Brâncuși]
בגוף השני יחיד של פועלים:
coși (אתה, את תופר/ת) koʃj
הניסיון להבין את הצליל הזה מנקודת מבט פונטית ופונולוגית הוביל לפרסומם של מאמרים מקצועיים רבים (בין המפרסמים היו אמיל פטרוביץ', ואלריו שוטאו ואחרים) שכל נושאם היה הצליל הזה או שהוקדשו לכך חלקים חשובים בעבודות בפונטיקה ובפונולוגיה.
הגה דומה לחצי התנועה i הלא הברתית מופיע למשל השפה ההונגרית במילה כמו kapj.
האות Ș היא מקבילה לאות שין בעברית.
האות Ț היא מקבילה לאות צדי בעברית.
האות J יוצרת צליל שנשמע כמו ז'.
בדומה לאיטלקית, לאותיות G ו-C יש שתי הגיות, "ג" ו-"ק", או "ג'" ו-"צ'" (רק כשאחריהן באות האותיות e או i), בהתאמה:
כלומר לאותיות E ו I גם ערך דיאקריטי בסימון ברומנית של העיצורים צ' ו ג' על ידי צמדי האותיות (דיגרפים) CE GE GI CI.
כמו במילים cere (צ'רה) (מבקש), deget (דג'ט) (אצבע)
cine (מי), ginere (חתן) ,Comǎneci (קומנץ' - שם של מתעמלת), negi (שומות).
ערך דיאקריטי יש גם לאות H בסימון ברומנית של צמדי הצלילים גֶה, ו קֶה ghe che.
cheie (קֶיֶיה) (מפתח), șmecher (שמקר) (= ערמומי).
בצרופי האותיות GHE CHE, האות H אינה נהגית כלל ומשחקת תפקיד דיאקריטי בלבד - כלומר מסייעת לסימון צמדי הצלילים גֶה ו קֶה, בדומה לאיות בשפה האיטלקית.
לפני E ו-I בשאר המקומות הגייהסותמת ק CH chimie "קימיה" (כימיה) C Clasificare "קלאסיפיקארה" (סיווג) ג GH ghid "גיד" (מורה דרך) G Organ "אורגן" (איבר אנטומי) הגייהמחוככת צ' C cina "צ'ינה" (ארוחת הערב) CI oficial "אופיצ'יאל" (רשמי) ג' G agil "אג'יל" (זריז) GI regiune "רג'יונה" (אזור)
האות W מופיעה ברומנית רק במילים שאולות, ובדרך כלל נהגית כבהגיית המילה בשפה המקורית.
הפונמה H ברומנית מבוטאת על ידי שלושה צלילים - שהם שלושה אלופונים לפי ההקשר הפונטי:
עיצור חוכך סדקי (גרוני) אטום המסומן ב-[h].
כמו במילה haină (האינה = בגד) (בגד), haită (האיטה = עדת זאבים), horă (הורה) ההיגוי דומה לזה של "ה" העברית - ראו עיצורים סדקיים ולזה של h במילה הגרמנית Herz (לב) (בתעתיק עברי: הרץ).
זה רחוק מ"ח", עד כדי כך שיש שמעלים השערה שנויה מאוד במחלוקת כי מדובר בעיצור חריג ואפילו "תנועה (!) חריגה".
עיצור חוכך חכי אטום המוסמן ב[ç].
במילים hilar ("כילאר" או "חילאר" = מצחיק), hidră ("כידרה" או "חידרה" = הידרה), hienă ("כְיֶינה" או "חְיֶינה" =צבוע), שההיגוי שלו דומה ל "כ" או "ך" העברית - גם כן ל"ח" בהיגוי האשכנזי.
עיצור חוכך וילוני אטום, המסומן על ידי [x].
במילים כמו hală (חאלה = שוק מקורה) hamal ("חאמאל" = סבל), valah (ואלאח =ולאכי) שההיגוי שלה דומה ל"ח" העברית (בהיגוי הספרדי) או ל-ch הגרמני במילה Nacht.
לפי התכונות האקוסטיות ה עיצורים h החכי והווילוני הם חלק מקובצת העצורים ה"קומפקטיים" compact consonants ולפי אופן החיתוך הם "עיצורים פתוחים".
בעוד שהעיצור [h] הסדקי או הגרוני, מבחינה אקוסטית הוא עמוק (grave) ואופן החיתוך שלו הוא "אחורי" (posterior).
ברומנית, להבדיל מעיצורים רבים אחרים, אין לעיצורים /h/ אלה בן זוג קולי.
ה h ברומנית אינו מוסבר על ידי מקור לטיני.
עוד במאה השנייה לפנה"ס בשפה הלטינית חדל היגוי הפונמה H .
(תופעה של "תאונה פונטית" – העלמות של הגה).
גם בצרפתית, איטלקית ופורטוגזית האות H אינה נהגית.
נוכחותה של H בשפה הרומנית, להבדיל מבצרפתית, איטלקית ופורטוגזית, מוסבר, או על ידי השפעת תשתית תראקו-דאקית או על ידי השאלה מהשפות הסלאביות:
תיאורית ההשפעה התראקו-דאקית נתמכת על ידי הבלשנים הרומנים אלכסנדרו רוסטי (Rosetti Alexandru) וגריגורה ברנקוש (G.Brâncuș).
האחרון מצא כמה מילים משותפות לרומנית ולאלבנית, הכוללות את הפונמה H.
היא מופיעה, למשל, בפועל a hămesi - שמשמעותו " לאכול" (ניתן להשוות עם האלבני "ham " לאכול) המילה hameș (מילה נרדפת ל lacom = חמדן, זללן, באלבנית hames.
באלבנית קיים הפועל ham = לאכול.
ברומנית קיימת הנגזרת – פועל a hămesi.
השאלות משפות סלביות: כמו במילים hrean (כריאן או חריאן) (=חזרת),harnic (הַרניק = חרוץ)
השאלות מהונגרית: מילים כמו hotar (גבול) מהמילה határ , a hotărî להחליט מהמילה hardău, határoz מ hordó (חבית).
מילים כמו han (חאן) מ han מפרסית hane (בית ארחה),, hatâr במקור מערבית (חאטיר = חסד, רצון).
huzur (חוּזוּר = חיי מותרות), halal de (במקור מערבית) (חלאל = אשרי)
העיצור בתר-המכתשי המחוכך האטום, [ʧ] (מסומן צ' במילה צ'יפס), מופיע ברומנית.
בשפה הרומנית מסמנים אותו על ידי הצמדת האות c והאותיות e או i, ברוב המקרים באופן דומה לשפה האיטלקית.
עיצור זה נתפס ברומנית בשני אופנים:
ההשקפה החד-פונמטית: בדומה ליצורים מחוככים אחרים [ʧ] אינו רצף פשוט של שני עיצורים [t.ʃ], אלא יחידה חד-פונמתית (מונופונמתית) - עיצור המתחיל כסותם [t] ומסתיים כחוכך [ʃ].
ההשערה הזאת נתמכת על ידי פונולוגים.
מחקרים ישנים אחדים טענו שבעיצור [ʧ] ניתן להבחין שני עיצורים נפרדים [t.ʃ].
כהוכחה היו מקליטים מילה הכוללת את העיצור [ʧ] ומפיקים את התרשים במהופך.